Kuldakrákan er flutt inn í Kringvarpið, og hevur lagt sín alsk á VIT heimasíðuna. Vilt tú vita meira, ella hevur tú hug til at spæla við ella lita við Kuldakrákuni, so ver vælkomin! Ongin HTML 5 spælari. Eg lá og snorkaði á heimasíðuni VIT, so deiliga væl ballað í fjálga Krákureiðrinum, tá eg hoyrdi okkurt. Tað vóru tey á kontórinum hjá mær, sum prátaðu um at sláa tunnu og okkurt, sum eitur føstulávint. Puff, so var eg klárvakin! Jonna ætlar at verða ein indiánari, og tvær, sum eita Elin, vera siamesiskir tvíburðar (tað eru tvíburðar, sum eru fastir hvør í øðrum), og tí skulu tær í eina stóra troyggju og bara hava ein arm úti hvør. Páll ætlar at vera kovboy, so kann hann skjóta eftir Jonnu.